अपनी नई फिल्म जट्टू इंजीनियर में हंसाते नजर आएंगे डेरामुखी
एमएसजीसीरिज की चार फिल्मों के बाद संत डॉ. गुरमीत राम रहीम सिंह इंसां की अगली फिल्म ‘जट्टू इंजीनियर की मंगलवार को विधिवत शुरूआत हुई। डेरामुखी उनकी बेटी हन्नीप्रीत इंसां के निर्देशन में बनने जा रही इस कॉमेडी फिल्म का डॉ. एमएसजी ने मिट्टी के दीये जलाकर, नारियल फोड़कर फिल्म के स्लोगन अंकित गुब्बारे हवा में छोड़कर ऑटोग्राफ देकर शुभारंभ किया। इस मौके पर आयोजित पत्रकार वार्ता में संत ने बताया कि जट्टू इंजीनियर एक कॉमेडी फिल्म है इसकी कहानी एक ऐसे गांव की पृष्ठभूमि पर आधारित है जो कि काफी पिछड़ा है। वहां स्कूल तो है लेकिन अध्यापक नहीं। इस गांव के बाशिंदे आलसी होने के साथ-साथ नशेड़ी भी हैं। फिल्म के मुख्य हीरो डॉ. एमएसजी एक जट्टू इंजीनियर है जो कि एक राजपूत टीचर की भूमिका में नजर आएंगे। फिल्म में दिखाया जाएगा कि वे किस तरह से इस गांव के स्कूल में आकर ग्रामीणों को सुधारते हैं। फिल्म में प्रधानमंत्री नरेंद्र मोदी द्वारा चलाए जा रहे स्वच्छ भारत मिशन की झलक देखने को मिलेगी।
संत ने बताया कि फिल्म की कुछ स्टोरी रियल है, उस पर ही पूरा ताना-बनाना बुना गया है। स्वच्छ कॉमेडी के साथ-साथ यह फिल्म पूर्व की फिल्मों की भांति ही समाज को अनेक संदेश भी देगी।
सिरसा। संत डॉ. गुरमीत राम रहीम सिंह इन्सां अपनी फिल्म ‘जट्टू इंजीनियर’ के एक दृश्य में।
hin_Deva hin_Deva hin_Deva awa_Deva